b'\n_START_ARTICLE_\nTalamanca (gorje)\n_START_SECTION_\nOdlike\n_START_PARAGRAPH_\nTalamanca gorje se nalazi izme\xc4\x91u gorja Las Vueltas, Cartago i Echandi na granici Kostarike i Paname. Ono je najvi\xc5\xa1e i najdivljije ne-vulkansko gorje u Srednjoj Americi. Nastalo je preklapanjem zemljine kore i uzdizanjem tla koje je odvojilo Tihi Ocean od Kariba. Tijekom dugog razdoblja morskih talo\xc5\xbeenja u plitkim okolnim morima sredinom miocena, uslijedilo je razdoblje pomorskog vulkanizma, \xc4\x8dime se cijelo ovo podru\xc4\x8dje uzdiglo na oko 4.000 m nadmorske visine. Nakon erozija zbog obilnih ki\xc5\xa1a nastala je hrapava topografija. Tijekom kvartara ledenjaci su uklesali jezera Cirque i strme doline na obroncima planine Chirripo, te je jedino podru\xc4\x8dje u Srednjoj Americi koje pokazuje \xe2\x80\x8b\xe2\x80\x8bznakove glacijacije._NEWLINE_Internacionalni park La Amistad pokriva vi\xc5\xa1e od 567.845 hektara, uglavnom tropskih \xc5\xa1uma nastalih tijekom ledenog doba prije 25.000 godina. Na podru\xc4\x8dju svih pet visinskih zona u tropima, nalaze se i ledenja\xc4\x8dka jezera, te sub-alpske i paramo \xc5\xa1ume (srednjoameri\xc4\x8dki ekosustav alpske tundre), te hrastova \xc5\xa1uma. Na planini Kamuk nalazi se najbogatija, a na Chirripou (Kostarika) najraznovrsnija pra\xc5\xa1uma, u kojoj ne postoje dokazi ikakvoga ljudskog djelovanja. Bioraznolikost ovog podru\xc4\x8dja je neusporediva s bilo kojim za\xc5\xa1ti\xc4\x87enim podru\xc4\x8djem sli\xc4\x8dne veli\xc4\x8dine u svijetu, uglavnom zbog djelovanja ledenjaka koji su omogu\xc4\x87ili interakciju biljnog svijeta Sjeverne i Ju\xc5\xbene Amerike, te zbog razli\xc4\x8ditih klimatskih i edafolo\xc5\xa1kih (biolo\xc5\xa1ke vrste tla) odlika.'